laion/Wikipedia-Exotic huggingface dataset:
היינריך קניר

היינריך קניר (בגרמנית: Heinrich Knirr‏; 2 בספטמבר 1862 – 26 במאי 1944) היה צייר גרמני יליד אוסטריה, ידוע בסצינות ז'אנר ופורטרטים, אם כי צייר גם נופים וטבע דומם. הוא ידוע בעיקר בזכות יצירת הדיוקן הרשמי של אדולף היטלר משנת 1937 והוא האמן היחיד שידוע שצייר את היטלר במהלך חייו. הוא נולד בפנצ'ובה (בסרביה של ימינו). הוא למד באקדמיה לאמנויות יפות בווינה, אצל כריסטיאן גריפנקרל וקרל ורצינגר, ואז באקדמיה לאמנויות יפות במינכן, שם למד שיעורים אצל גבריאל פון האקל ולודוויג פון לפץ (אנ'). הוא נשאר במינכן ופתח בית ספר פרטי לאמנות בשנת 1888. בסופו של דבר בית הספר שלו צבר מוניטין טוב ברחבי אירופה. בשנים 1898 עד 1910 הוא לימד גם באקדמיה במינכן. הוא היה גם חבר בזצסיון במינכן, ובהמשך בזצסיון הווינאי. בתחילת מלחמת העולם הראשונה הוא ויתר על פעילות ההוראה ועבר לסטארנברג. בשנות העשרים של המאה העשרים הפכה משפחת תנהאוזר לפטרונית שלו. לאחר 1922 התגורר בבוואריה עילית. בתקופת השלטון הנאצי הוא נשאר פופולרי ובשנת 1937 יוצג בתערוכת האמנות הגרמנית הגדולה השנתית ב"האוס דר קונסט" במינכן עם אחת מדיוקנאותיו של אדולף היטלר. במהלך השנים הבאות הוא הציג שם ארבע עשרה עבודות בסך הכל, כולל דיוקנאות של הנהג הפרטי של היטלר, יוליוס שרק, ואמו של היטלר, קלרה. שני הציורים נתלו במשרדו של היטלר בברגהוף בברכטסגאדן. הוא גם עשה את הדיוקן הרשמי של רודולף הס, ואלברט שפר התייחס אליו לעיתים קרובות כ"צייר החצר". בשנת 1942 הוענק לקניר מדליית גתה לאמנות ומדע. בשנת 1944 הוא נפטר בשטאודאך-אגרנדאך (אנ'). הוגו באר פאולה דפה אוטו איליס אויגן פון קהלר פאול קלה רודולף לוי ארנסט מורגנטלר (אנ') ארנסט אופלר וילהלם שולקמן הרמן שטנר מדיה וקבצים בנושא היינריך קניר בוויקישיתוף Heinrich Knirr's portraits of Hitler (ארכיון) Heinrich Knirr, agso.uni-graz.at
קרל יון

קרל יון (באנגלית: Karl Yune; נולד ב-16 באפריל 1975) הוא דוגמן ושחקן אמריקאי. יון נולד בוושינגטון די. סי. לאם וונהוי פארק וטאהו יון, ממוצא קוריאני. אחיו הגדול הוא השחקן ריק יון. יון התחנך בבית הספר ג'ורג'טאון, מכינה לקולג' ישועי אמריקאי, אחד מבתי הספר לבנים הוותיקים ביותר בארצות הברית. יון למד עסקים, ספרות ופילוסופיה לפני שעבר ללמוד במגמת תיאטרון בבית הספר לאמנויות באוניברסיטת קולומביה בניו יורק לאחר שזכה בתפקיד רומיאו במחזה רומיאו וג'ולייט. יון מתגורר כיום בלוס אנג'לס. יון קיבל את התפקיד הראשי הראשון שלו בסרט אולפן בתפקיד טראן, אחד המדריכים בסרט "אנקונדה: המצוד אחר סחלב הדם". הוא הופיע גם בסרטים "Forbidden Warrior" ו"זכרונותיה של גיישה", כמו גם בסרטים הקצרים "Miracle Mile" (שקיבלו כמה פרסים), ו- "Hold Up". הוא שיחק גם בהצגות שונות באוף ברודוויי, ודגמן בתצוגות אופנה. בשנת 2014, יון הופיע בעונה השלישית של הסדרה "החץ" בתור מסאו יאמאשירו, (חברו והמנטור של החץ). מדיה וקבצים בנושא קרל יון בוויקישיתוף קרל יון, במסד הנתונים הקולנועיים IMDb (באנגלית) קרל יון, באתר "אידיבי", מאגר הידע העברי לקולנוע ישראלי ועולמי קרל יון, באתר AllMovie (באנגלית) קרל יון, במסד הנתונים הקולנועיים KinoPoisk (ברוסית) "Rick Yune". BiJog. 8 ביוני 2016. {{cite web}}: (עזרה) "Coming Star, Rick Yune - The Chosun Ilbo (English Edition): Daily News from Korea - art&ent". English.chosun.com. 1999-01-24. נבדק ב-2016-12-29. "'Anacondas: The Hunt For The Blood Orchid' Los Angeles Screening - Red Carpet". Mitovich, Matt Webb (2 ביולי 2014). "Arrow Season 3 Scoop: Meet Oliver's Hong Kong Handler". TV line. נבדק ב-2 ביולי 2014. {{cite web}}: (עזרה)
Don't Play

Don't Play (בעברית: אל תשחק) הוא סינגל שהוקלט על ידי הזמרת האנגלייה אן-מארי, בהשתתפות הראפ האנגלי KSI והתקליטן האנגלי דיגיטל פארם אנימלס. השיר יצא לאור ב-15 בינואר 2021, על ידי חברת התקליטים אסיילום רקורדס ווורנר, כסינגל ראשון מתוך אלבומה של אן מארי Therapy. ב-4 בינואר 2021, שיתף KSI קטע אינסטרומנטלי בעמוד הטוויטר שלו בו כתב "איזה אמנית, לדעתך, תעבוד טוב בשביל זה?". ב-6 בינואר, הוא חשף באמצעות הרשתות החברתיות שהשיר הוא שיתוף פעולה עם אן-מארי ודיגיטל פארם אנימלס, אשר יקרא "Don't Play". עטיפת הסינגל מתארת את שלושת האמנים כדמויות מצוירות, לבושים בבגדי ספורט. השיר יצא לאור ב-15 בינואר 2021. השיר לווה בצאתו של וידאו קליפ המכיל את מילות השיר. מבחינה מוזיקלית, השיר בסגנון גראז' בריטי, עם אלמנטים של מוזיקת דאנס-פופ. השיר מדבר על רגשיות ועל כאב לב. מילות השיר מתארות את אן-מארי מתחננת בפני KSI שלא ישחק עם לבה, לפני ש-KSI מגיב בהבעת הרגשות שלו עד כמה הוא מתגעגע אליה, עד כמה היא מחכה לו. השיר בנוי בעיבוד כמו דו-שיח. הווידאו קליפ הנלווה שצולם לשיר בוים על ידי טרוי רוסקו והועלה לערוץ היוטיוב של מארי בשידור חי ב-15 בינואר 2021, בסמוך לצאתו של הסינגל עצמו. הקליפ צולם במהלך סגר בעקבות מגפת הקורונה. מידע על היצירה "Don't Play" באתר מיוזיק בריינז מידע על הסינגל "Don't Play" באתר מיוזיק בריינז מילות השיר "Don't Play" באתר Genius סרטון השיר "Don't Play" באתר יוטיוב אן מארי, ריצ'רד בורדמן, מוסטפא עומר, אנדרו מוראי, פבלו באומן, S-X, KSI, דיגיטל פארם אנימלס Real-Life Martial Arts Champ Anne-Marie Isn't Playing in Video for KSI & Digital Farm Animals Collab, billboard, ‏2020-07-17 (באנגלית) "What Female Artist do you think would work well for this?, twitter (באנגלית) New tune. @AnneMarie @DigiFarmAnimals and ya boy. Was funny looking at all your replies to my last tweet. So trust, when you hear this... lnk.to/DontPlay, twitterm (באנגלית) New tune! Link in my bio to get the track. Anne-Marie, Digital Farm Animals, and ya boy. Enjoy 😈, instagram (באנגלית) Anne-Marie x KSI x Digital Farm Animals - Don't Play [Official Lyric Video], youtube (באנגלית) KSI, Anne-Marie & Digital Farm Animals Team Up In Fresh 'Don't Play' Visuals, grmdaily (באנגלית) Anne-Marie, KSI & Digital Farm Animals release new single 'Don't Play', celebmix (באנגלית) Anne-Marie x KSI x Digital Farm Animals - Don't Play Video, contactmusic (באנגלית) Anne-Marie x KSI x Digital Farm Animals - Don’t Play [Official Music Video], סרטון באתר יוטיוב (אורך: 3:19) Anne-Marie: '2020 completely changed my life', gq-magazine, ‏2021-01-15 (באנגלית) Don't Play - Anne-Marie x KSI x Digital Farm Animals, Apple Music (באנגלית) Capital FM Playlist, capitalfm
הוגו באר

הוגו באר (בגרמנית: Hugo Baar‏; 3 במרץ 1873 – 18 ביוני 1912) היה צייר נוף מוראבי-גרמני. אביו היה סוחר. לאחר שלמד בגימנסיה גרמנית, למד אריגה בבית ספר מקומי לאומנויות בין השנים 1889–1892. מאוחר יותר הצליח להירשם לאקדמיה לאמנויות יפות בווינה, שם למד אצל צייר הנוף, רודולף ריבארז ובאקדמיה לאמנויות, במינכן, שם היו המדריכים העיקריים שלו גבריאל פון האקל והיינריך קניר. בשנת 1903 הוא התחתן עם בתו של מנהל מפעל כובעים והציג את תערוכתו הראשונה בווינה, שם השתתף בתערוכה שהקימה קבוצת ציירים שהיה חבר בה. בשנה שלאחר מכן ערך תערוכת יחיד באולומוץ, ליד מקום הולדתו. לאחר שהתיישב מחדש שם, הכיר את בוהומיר ירונייק, חבר ב"אגודת האמנים המורביים" שאיפשר לו להציג עם אותו ארגון. בשנת 1907 הוא היה אחד החברים המייסדים של איגוד המוזיאונים המקומי. הוא הציג גם בברנו עם "האגודה לאמנות מורביה", המקבילה הגרמנית. בשלב זה הוא היה בהשפעתו של גוסטב קלימט והיה קשור לזצסיון הווינאי. מאוחר יותר עזר בהקמת "אגודת אמנים הגרמניים-המורביים" בברנו והפך לסגן יו"ר שלה. היו"ר היה הוגו שרלמונט, אך באר ארגן את כל פעילויות הקבוצה. בשנת 1910 נסע רבות ברחבי גרמניה, בלגיה והולנד. הוא נפטר בפתאומיות בשנת 1912, בזמן שעבד על חוזה לליטוגרפיות, במינכן. מדיה וקבצים בנושא הוגו באר בוויקישיתוף Galerie osobností města Nového Jičína, galerieosobnosti.muzeumnj.cz
הפארק הלאומי ואטנאיוקול

הפארק הלאומי ואטנאיוקול (באיסלנדית: Vatnajökulsþjóðgarður) הוא אחד משלושת הפארקים הלאומיים באיסלנד. הוא מכיל את כיפת הקרח ואטנאיוקול. ההכרזה על הפארק הלאומי הייתה ב-7 ביוני 2008, וב-5 ביולי 2018 הוא הוכרז כאתר מורשת עולמית. שטחו של הפארק 14,141 קמ"ר המהווה כ־14% משטחה של איסלנד כולה והופכת אותו לפארק הלאומי השני בגודלו באירופה ביחס לשטח המדינה, לאחר הפארק הלאומי יוגיד-וה ברוסיה. ייחודיותו של הפארק במגוון הרחב של תצורות נוף שנוצרו משילוב של נהרות, קרחונים, ופעילות געשית וגיאותרמית. האזור הצפוני של השמורה מתאפיין ברמה מישורית המחולקת על ידי נהרות קרח, שזרימתם חזקה בקיץ. במזרח ישנן ביצות רחבות ידיים שמהוות בתי גידול לאיילי צפון ואווזים ורודי-רגל. דרום השמורה מתאפיינת בהרים גבוהים כולל הר הגעש Öræfajökull, והפסגה הגבוהה ביותר באיסלנד קוואנאדאלסניוקור. באזור המערבי של השמורה היו זירה של פעילויות געשיות משמעותיות. בפרט, ההתפרצות של הר הגעש Eldgjá בשנת 934 והתפרצות הר הגעש לאקי בשנים 1783–1784 נחשבות לשתיים מבין ההתפרצויות הגדולות ביותר שתועדו בהיסטוריה. הפארק מחולק ל-4 טריטוריות שכל אחת מהן מנוהלת באופן נפרד ובעלת מרכז מבקרים עצמאי. פקחי השמורה מסיירים בשטחה באופן קבוע ובעונת הקיץ מציעים סיורים מודרכים לתיירים. מדיה וקבצים בנושא הפארק הלאומי ואטנאיוקול בוויקישיתוף אתר האינטרנט הרשמי של הפארק הלאומי ואטנאיוקול (באיסלנדית ובאנגלית) הפארק הלאומי ואטנאיוקול, ברשת החברתית פייסבוק הפארק הלאומי ואטנאיוקול, ברשת החברתית אינסטגרם
Talk About Love

Talk About Love (בעברית: מדברים על אהבה) הוא סינגל, שהוקלט על ידי הזמרת השוודית זארה לארסון בשיתוף הראפר האמריקאי יאנג ת'אג. השיר יצא לאור ב-8 בינואר 2021, על ידי חברות התקליטים אפיק, TEN וסוני מיוזיק, כסינגל השלישי מתוך האלבום Poster Girl. "Talk About Love" נכתב על השלב המקדים לזוגיות; עוד לפני שזוג מרגיש יחסים האחד כלפי השני. הוא נכתב על ידי איימי אלן, יאנג ת'אג, דוויין ויטמור ג'וניור ומייק סאבאת' ותואר כ"יפה ושברירי", תוך שנאמר עליו שהוא עוסק ברגשות הקודמים ליצרים של כל אחד מבני הזוג לכאורה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. הווידאו קליפ המלא שצולם לשיר הועלה לערוץ היוטיוב של לארסון ב-8 בינואר 2021, ביום צאתו של השיר כסינגל. ב-19 בינואר, הוציאה לארסון ווידאו קליפ ויזואלי לשיר הועלה לערוץ היוטיוב שלה. מידע על הסינגל "Talk About Love" באתר מיוזיק בריינז מילות השיר "Talk About Love" באתר Genius סרטון השיר "Talk About Love" באתר יוטיוב איימי אלן, יאנג ת'אג, דוויין ויטמור ג'וניור, מייק סאבאת' Love Me Land Zara Larsson, genius (באנגלית) Zara Larsson Drops 'Talk About Love' Video With Young Thug, Announces 'Poster Girl' Album, billboard, ‏2021-01-08 (באנגלית) Talk About Love (feat. Young Thug), נבדק ב-2021-01-15 Zara Larsson - Talk About Love (Official Music Video) ft. Young Thug Zara Larsson - Talk About Love (Official Visualizer) ft. Young Thug, youtube, ‏2021-01-19 (באנגלית) Talk About Love (feat. Young Thug) - Single by Zara Larsson (באנגלית), נבדק ב-2021-01-08
נקודת סרדץ

נקודת סרדץ (באנגלית: Sredets Point; בבולגרית: нос Средец) היא לשון יבשה בחוף הדרום-מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה. לשון היבשה מכוסה קרח. אורכה של לשון היבשה 400 מטרים, והיא בולטת לתוך מצר אוסמר. נקודת סרדץ מפרידה בין השפך של קרחון קריוודול שמצפון לנקודה, והשפך של קרחון פאשוק שמדרום לנקודה. הנקודה ממוקמת 16.3 קילומטרים דרומית-מערבית מכף סמית'.; 16.9 קילומטרים צפונית-מזרחית מכף ג'יימס; ו-3.4 קילומטרים דרומית-מזרחית מפסגת אנטים. הנקודה מופתה לראשונה על ידי סוקרים בולגריים בשנת 2009, ובשנת 2010. הנקודה נקראת על שם העיירה סרדץ שבדרום בולגריה; הגאזט האנטארקטי הבולגרי (בבולגרית) נקודת סרדץ באתר הגאזט האנטארקטי המשווה SCAR של ממשלת אוסטרליה תצלום לוויין של אזור הנקודה, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי
גארי שו

גארי שו (באנגלית: Gary Shaw;‏ 21 בינואר 1961 – 16 בספטמבר 2024) היה כדורגלן אנגלי, ששיחק בעמדת החלוץ. גארי שו נולד בברמינגהאם שבאנגליה בשנת 1961 והחל את דרכו בקבוצת הנוער של אסטון וילה. הוא עלה לקבוצת הבוגרים בעונת 1978/79. בגיל 17, תחת המאמן רון סאונדרס, הוא ערך את הופעת הבכורה בהפסד 1–0 לבריסטול סיטי כשנכנס כמחליף. שו חתם רק כמה ימים לאחר מכן על חוזה מקצועי ראשון, ביום הולדתו ה-18, ובעונת 1979/80 הפך לשחקן הרכב קבוע. את שערו הראשון הבקיע ב-20 באוקטובר 1979 בניצחון 1–3 על דרבי קאונטי, ובסך הכל סיים את העונה כמלך שערי אסטון וילה בליגה עם תשעה שערים ב-28 הופעות. בעונת 1980/81 הצטרף לקבוצה החלוץ פיטר ווית' שזכה גם בתואר מלך שערי הליגה עם 20 שערים. שו הבקיע 18 שערים ושניהם תרמו ביחד יותר ממחצית שערי הקבוצה שכבשה 72 שערים וזכתה במפתיע באליפות. בתום העונה זכה שו בתואר הכדורגלן הצעיר של השנה בליגה האנגלית. שו היה שחקן מפתח בעונת 1981/82 בה אסטון וילה זכתה בפעם הראשונה בגביע אירופה לאלופות. בשלב רבע הגמר כבש נגד דינמו קייב ובגמר ניצחה הקבוצה את באיירן מינכן 0–1. בשנת 1982 הוא זכה בפרס בראבו לשחקן הצעיר הטוב ביותר באירופה. אף על פי שבעונת 1982/83 אסטון וילה כבר לא היוותה פקטור לזכייה בליגה, שו המשיך לכבוש ועם 17 שערים עקף את חברו ווית'. התואר האחרון שזכה עימה היה הסופר קאפ האירופי נגד ברצלונה. במשחק החוץ הפסידה לה 1–0 אך במשחק הבית שו הציל אותה מהפסד עם שער שהוביל להארכה, בה ניצחה 0–3. בהמשך הקריירה שלו הייתה בנסיגה כאשר נפצע קשות בברכו ב-7 בספטמבר 1983 במשחק נגד נוטינגהאם פורסט. מאז מקרה זה למעשה לא הצליח לשחזר את היכולת הטובה שהציג. אף על פי שנשאר באסטון וילה עד תום עונת 1987/88 הוא מיעט לשחק עם 17 משחקי ליגה בלבד בארבע שנים ובעונת 1984/85 לא שותף כלל. שו נאלץ לעבור שישה ניתוחים בברכיים. בפברואר 1988 היה בתקופת השאלה קצרה במועדון בלקפול מהליגה השלישית. ביולי באותה השנה שיחק בקופנהגן בולדקלאב מדנמרק ומשם עבר בקבוצות אוסטריה קלגנפורט, וולסול, קילמרנוק, שרוסברי טאון וארנסט בורל מהונג קונג שם סיים את הקריירה ב-1992. לאחר הזכייה באליפות שו היה לתקווה העתידית של נבחרת אנגליה. במשחקו הראשון בנבחרת עד גיל 21 שנערך ב-25 בפברואר 1981 נגד אירלנד כבש את שערו הראשון כעבור שתי דקות בלבד, שער שהיה גם לשער הניצחון במשחק. בעקבות הקמפיין המוצלח בגביע אירופה עם אסטון וילה הוא נכלל בסגל הנבחרת הבוגרת למונדיאל 1982, אך לבסוף לא השתתף בו. נפטר ב-16 בספטמבר 2024 כתוצאה מחבלה בראשו עקב נפילה בביתו. אסטון וילה אליפות אנגליה: 1980/81 גביע אירופה לאלופות: 1981/82 הסופר קאפ האירופי: 1982 אישיים פרס בראבו: 1982 הכדורגלן הצעיר של השנה בליגה האנגלית: 1981 קבוצת השנה בליגה האנגלית: 1980/81 מדיה וקבצים בנושא גארי שו בוויקישיתוף גארי שו, באתר Transfermarkt גארי שו, באתר WorldFootball.net גארי שו, באתר FootballDatabase.eu
המרכז הדמוקרטי-הומניסטי

המרכז הדמוקרטי-הומניסטי (בצרפתית: Centre démocrate humaniste, או בקיצור: cdH) הוא מפלגה נוצרית-דמוקרטית והומניסטית דוברת צרפתית בבלגיה. עד 2002 נודעה המפלגה כמפלגה הנוצרית-חברתית (Parti Social Chrétien). ה-CDH משתתף בממשלת בריסל, ממשלת הקהילה הצרפתית, ממשלת ולוניה, אך לא בממשלה הבלגית הכללית. ה-PSC נוסדה רשמית בשנת 1972. הקמת המפלגה הייתה תוצאה של פיצול מפלגת העם הנוצרית (PSC-CVP) למפלגת העם הנוצרית דמוקרטית (CVP) והמפלגה הנוצרית-חברתית דוברת הצרפתית (PSC). ה-PSC נחלשה מאוד בבחירות הכלליות ב-1999 והמפלגה הייתה באופוזיציה בכל הממשלות במדינה. לאחר הכישלון בבחירות 1999, המפלגה פתחה בתהליך של רפורמה פנימית. בשנת 2001 אומצה אמנת עקרונות חדשה "אמנת ההומניזם הדמוקרטי" ובשנת 2002 אימצה המפלגה חוקה חדשה ושמה שונה ל"המרכז ההומניסטי הדמוקרטי". בבחירות הכלליות ב-2003 המפלגה התחזקה במעט, אך עדיין נשארה באופוזיציה. לאחר הבחירות האזוריות ב-2004 חזרה המפלגה לשלטון בבריסל, ובשתי הקהילות במדינה. בבחירות הכלליות ב-2007 זכתה המפלגה ב-10 מתוך 150 מושבים בבית הנבחרים ושניים מתוך 40 מושבים בסנאט. בבחירות הכלליות בשנת 2010, המפלגה איבדה מושב אחד בבית הנבחרים ושמרה על שני המושבים שלה בסנאט, תוצאה שחזרה על עצמה בבחירות הכלליות בשנת 2014. בבחירות הכלליות בשנת 2019 המלגה נחלה את הכישלון החמור ביותר שלה אי פעם, וזכתה רק ב-5 מושבים וב-3.7% מהקולות. מדיה וקבצים בנושא המרכז הדמוקרטי-הומניסטי בוויקישיתוף (בצרפתית) Baume, Maïa de la (14 באוקטובר 2016). "Walloon parliament rejects CETA deal". Politico (באנגלית). נבדק ב-4 בינואר 2021. {{cite web}}: (עזרה) Ley, Shaun (28 באוקטובר 2015). "Cameron cannot assume total support from Poland". BBC News (באנגלית). נבדק ב-4 בינואר 2021. {{cite web}}: (עזרה) "Appendix A3: Political Parties" (PDF). European Social Survey (9th ed.). 2018. נבדק ב-24 בדצמבר 2019. {{cite web}}: (עזרה) Hans Slomp (30 בספטמבר 2011). Europe, A Political Profile: An American Companion to European Politics. ABC-CLIO. pp. 465–. ISBN 978-0-313-39182-8. נבדק ב-23 באוגוסט 2012. {{cite book}}: (עזרה) Thomas Poguntke; Paul Webb (21 ביוני 2007). The Presidentialization of Politics: A Comparative Study of Modern Democracies. Oxford University Press. pp. 158–. ISBN 978-0-19-921849-3. נבדק ב-24 באוגוסט 2012. {{cite book}}: (עזרה) Colin Hay; Anand Menon (18 בינואר 2007). European Politics. Oxford University Press. pp. 92–. ISBN 978-0-19-928428-3. {{cite book}}: (עזרה) Billiet, Jaak; Maddens, Bart; Frognier, André-Paul (2006). "Does Belgium (still) exist? Differences in political culture between Flemings and Walloons". West European Politics. 29 (5): 912–932. doi:10.1080/01402380600968802. Lees-Marshment, Jennifer (2009). Political Marketing: Principles and Applications. London: Taylor & Francis. p. 99. ISBN 978-0-415-43129-3.
בארי אטסמה

בארי אטסמה (בהולנדית: Barry Atsma; נולד ב-29 בדצמבר 1972) הוא שחקן הולנדי, מוכר בשל השתתפותו בסרט האמריקאי "הקטור והחיפוש אחרי האושר", בסרט המלחמה "האיש עם לב הברזל" בתור פושע המלחמה הנאצי קרל הרמן פרנק ומתפקידו בסדרה הבריטית "נפרדנו כך". אטסמה נולד בברומלי שבאנגליה. הוא זכה להכרה בהולנד בהופעתו בסדרת הטלוויזיה "Rozengeur & Wodka Lime" בשנים 2001 עד 2005. אטסמה זכה בפרס עגל הזהב ובפרס רמברנדט (אנ'). ב-2014 השתתף בסרט הבריטי "הקטור והחיפוש אחר האושר". ב-2018 כיכב בסדרת הטלוויזיה הבריטית "נפרדנו כך". אסתמה נשוי כיום בשנית ויש לו שתי בנות, ועוד שתי בנות מנישואיו הקודמים. מדיה וקבצים בנושא בארי אטסמה בוויקישיתוף בארי אטסמה, במסד הנתונים הקולנועיים IMDb (באנגלית) בארי אטסמה, באתר "אידיבי", מאגר הידע העברי לקולנוע ישראלי ועולמי בארי אטסמה, באתר AllMovie (באנגלית) בארי אטסמה, במסד הנתונים הקולנועיים KinoPoisk (ברוסית) "The Split series two review – steamy legal saga raises the bar again". the Guardian (באנגלית). 2020-02-11. נבדק ב-2020-12-29.
ברוק טסמאכר

ברוק ניקול אדמס (באנגלית: Brooke Nichole Adams; נולדה ב-4 בדצמבר 1984) הידועה יותר בשם הבמה שלה, ברוק טסמאכר היא דוגמנית ומתאבקת עבר אמריקאית. היא מוכרת בעיקר בשל תקופתה בארגון ההיאבקות Total Nonstop Action Wrestling‏ (TNA), שבו הייתה שלוש פעמים אלופת הנוקאאוטס של TNA ופעם אחת אלופת זוגות הנוקאאוטס של TNA ביחד עם טארה, כשהשתיים נודעו בשם TnT. כמו כן, היא מוכרת בשל תקופתה בארגון ההיאבקות World Wrestling Entertainment‏ (WWE) בין השנים 2006 ל-2007, שבו היא הופיעה לצד קלי קלי וליילה כחלק מקבוצת Extreme Expose במותג ECW של הארגון. ברוק אדמס נולדה ב-4 בדצמבר 1984 בסנט לואיס, מיזורי ובגיל שבע עברה ליוסטון, טקסס. לפני שהחלה בקריירת ההיאבקות, אדמס השתתפה בתחרויות ביקיני כמו מיס הוואין טרופיק, מיס בגדי הים של ארצות הברית ומיס הוטרס. לאדמס יש אחות תאומה לא זהה בשם בריטני, הצעירה ממנה בשמונה דקות. היא מאורסת לדוגמן ומאמן הכושר, וסטון ויין פייפר. בנם הראשון, ג'ייס, נולד ב-3 בספטמבר 2016. בתם הראשונה, פיניקס פרסלי-לי פייפר, נולדה ב-31 באוקטובר 2018. הישגים במגזין ההיאבקות Pro Wrestling Illustrated – PWI PWI דירג אותה במקום ה-7 מתוך 50 המתאבקות הטובות ביותר לשנת 2012 הישגים בארגון ההיאבקות Total Nonstop Action – TNA אליפות הנוקאאוטס של TNA‏ (3 פעמים) אליפות זוגות הנוקאאוטס של TNA (פעם אחת) - עם טארה הישגים במגזין ההיאבקות Wrestling Observer Newsletter – WON הגימיק הגרוע ביותר (2013) - Aces & Eights מדיה וקבצים בנושא ברוק טסמאכר בוויקישיתוף אתר האינטרנט הרשמי של ברוק טסמאכר (באנגלית) ברוק טסמאכר, ברשת החברתית פייסבוק ברוק טסמאכר, ברשת החברתית אקס (טוויטר) ברוק טסמאכר, ברשת החברתית אינסטגרם ברוק טסמאכר, באתר Online World of Wrestling ברוק אדמס מתארסת באינסטגרם "אהבת חיינו, ג'ייס" באינסטגרם "ברוכה הבאה לעולם, מלאכית קטנה שלי, פיניקס פרסלי-לי פייפר" באינסטגרם
יצחק בן קפרון

יצחק בן (אבן) קפרון היה מדקדק ומשורר יהודי שחי באל-אנדלוס במאה העשירית. יצחק בן קפרון הוא תלמידו של מנחם בן סרוק. הוא נודע עקב ספר שכתב יחד עם יצחק בן גיקטילה (צר') ויהודה חיוג', כדי להגן על התיאוריות המדעיות של רבם כנגד דונש בן לברט. בתו נישאה למשורר יצחק אבן כלפון, ולבסוף התגרשה ממנו. יצירתו הגדולה של יצחק בן קפרון, היחידה הידועה כיום, הוא הספר השנוי במחלוקת נגד דונש בן לברט. לאחר שפרסם מנחם בן סרוק את ה"מחברת" שלו, הגיב דונש בן לברט בפרסום 180 השגות על החיבור, שבהן חלק על שיטתו הדקדוקית, האשים אותו בחטא נגד הדקדוק שלימד רב סעדיה גאון, וכן בהפצת רעיונות קראיים. בעקבות ניצחונו של דונש, מנחם גורש מביתו של פטרונו רבי חסדאי אבן שפרוט, ומת זמן קצר לאחר מכן, לפני שהגיב לדונש. שלושת תלמידיו של מנחם כתבו ספר תגובה. יצחק בן קפרון היה הכותב הראשי של הספר. הספר מכיל הפרכה של 50 מטענותיו של דונש. תלמידיו של מנחם מאשימים אותו עוד בכך שהכניס השפעות זרות לעברית מקראית המעוותות אותה, והתאמתה לדקדוק הערבי. עם זאת, החיבור שהם עצמם כתבו נכתב בסגנון פרוזאי למחצה. יהודי בן ששת (צר'), תלמידו של דונש, כתב תגובה תוקפנית לחיבור זה, והזכיר את מחבריו בשמם, ביניהם בן קפרון. יהודי הדביק לתלמידי מנחם כינויי גנאי, את יצחק בן קפרון הוא כינה גדי, עז, תיש ושעיר, כפירוש המלה 'קפרון' בלטינית. רבי משה אבן עזרא מדבר גם הוא על יצחק בן קפרון מסוים, שהוא ללא ספק זהה לבן קפרון של יהודי בן ששת. הספר השנוי במחלוקת של תלמידי מנחם התפרסם עם תגובתו של יהודי בן ששת (והמכתב ששלח מנחם לחסדאי בן שפרוט, שערך לראשונה שמואל דוד לוצאטו ב"בית העוזר" על ידי זלמן שטרן בשם "ספר תשובות תלמידי מנחם ותלמידי דונש". מהדורה נוספת הוכנה על ידי ס' בנבנטה רובלס. לוי גינצבורג, וילהלם באכר, ‏"בן קפרון", במהדורת 1901–1906 של האנציקלופדיה היהודית (באנגלית) מלחמת השורשים, ד"ר ארי גייגר, הספרייה הווירטואלית של מטח. ספר תשובות תלמידי מנחם ותלמיד דונש, הספרייה הלאומית. כתבי יצחק בן קפרון בפרויקט בן-יהודה יצחק אבן קפרון (המאה ה-10), דף שער בספרייה הלאומית וינה, 1870 תשובות דה לוס דיסציפולוס דה מנאם קונטרה דונש בן לברט, גרנדה, 1986
איטליה ויוה

איטליה ויוה (באיטלקית: Italia Viva, "איטליה חיה") היא מפלגה פוליטית ליברלית באיטליה, שהוקמה בספטמבר 2019. את המפלגה מוביל מתאו רנצי, ראש ממשלת איטליה לשעבר ומזכיר המפלגה הדמוקרטית (PD) לשעבר. למפלגה יש כשני נציגים בפרלמנט האירופי, 18 נציגים בסנאט וכ-30 נציגים בבית הנבחרים. איטליה ויוה נחשבת למפלגה ליברלית ורפורמיסטית. "אמנת הערכים" שלה, שהוצגה באוקטובר 2019, התייחסה לערכים רפובליקניים ואנטי-פשיסטיים שבאו לידי ביטוי בחוקה של איטליה, כמו גם באמנת זכויות היסוד של האיחוד האירופי וההכרזה לכל באי עולם בדבר זכויות האדם. התנועה מדגישה גם את עקרון השוויון המגדרי, הגלובליזציה והתנגדות עזה לכל צורות הפרוטקציוניזם. המפלגה תומכת גם בשילוב פוליטי וכלכלי של אירופה, עם בחירה ישירה של נשיא הנציבות האירופית והפעלת רשימות בין-לאומיות. כפי שהדגיש לעיתים קרובות רנצי עצמו, איטליה ויוה הושוותה למפלגת "הרפובליקה בתנועה!" בראשות עמנואל מקרון. מדיה וקבצים בנושא איטליה ויוה בוויקישיתוף אתר האינטרנט הרשמי של איטליה ויוה (באיטלקית) איטליה ויוה, ברשת החברתית פייסבוק איטליה ויוה, ברשת החברתית אקס (טוויטר) איטליה ויוה, ברשת החברתית אינסטגרם איטליה ויוה, סרטונים בערוץ היוטיוב Amante, Angelo; Ciociola, Andrea (17 בספטמבר 2019). "Former Italy PM Renzi leads breakaway from PD, still backs government". Reuters (באנגלית). נבדק ב-26 בדצמבר 2019. {{cite news}}: (עזרה) "Renzi: "Il nome del nuovo partito sarà Italia viva. In Parlamento siamo più di 40"". Repubblica.it. 17 בספטמבר 2019. {{cite web}}: (עזרה) SABATO, OSVALDO (20 באוקטובר 2019). "Leopolda, Renzi apre ai moderati delusi: "Noi riformisti e liberali"". La Nazione. {{cite web}}: (עזרה) "Carta dei valori". Italia Viva. "Ora Italia Viva è un partito a tutti gli effetti". Agi. "Europa, lavoro e umanesimo integrale: anche sui valori la sfida di Renzi a Conte". Il Sole 24 ORE. "Renzi vuole essere il nuovo Macron". www.ilfoglio.it. "Leopolda 10, Renzi: "Non tartassare partite Iva. Noi come Macron, vogliamo i voti del Pd. Centrodestra finito, delusi FI vengano da noi"". Il Fatto Quotidiano. 20 באוקטובר 2019. {{cite web}}: (עזרה)